Billy Eckstine

**Billy Eckstine** (* 8. Juli 1914 in Pittsburgh, Pennsylvania as *William Clarence Eckstein*; † 8. März 1993 ok dor) weer en US-amerikaansch Jazzsinger un Bandleader, de ok Trompete, Basuun un Gitarre speel. He is ok för en körten Tiet as  *Billy X. Stine* uptreeden. Sien Ökelnaam weer *Mr.&nbsp;B.* Mit sien Band *[[Billy Eckstine and His Orchestra]]* hett he grooten Infloot up de Entwicklung vun den Modern Jazz, vör allen up den entstahn Bebop utöövt.

## Leven un Wark
Billy Eckstine is in Washington, D.C. upwussen, hett de Howard University besöcht un hett as Chorsinger in de örtlichen Theatern un later in verscheeden lütt Clubs arbeit. Sien Karriere fung an, as he en lokalen Gesangswettbewarf mit en Imitatschoon vun Cab Calloway wunn. En anner fröh Vörbild weer Herb Jeffries; he övernehm ok later Titel ut dat Repertoire vun Russ Colombo („Prisoner of Love“,) un Bing Crosby („I Surrender Dear“, 1947). He hett för en lütt Sett in de Big Band vun Tommy Myles speelt, hett aber tonächst sien Utbillen fortsett. Nah een Johr hett he de Universität endgültig verlaaten.

Sien Upträen hemm hüm denn wieder westlich bit Chicago führt, wo hüm Budd Johnson 1939 an Earl Hines empfahlen hett; de stell hüm in sien *Grand Terrace Orchestra* as Singer un Trompeter in; he harr Spood mit „Stormy Monday“ un „Jelly, Jelly“, mit de he bedüüden Bidrääg för de Entwicklung vun de swaart Baritonschool leisten dee – en Verbinnen vun Post-Crosby'schen Gesang mit den Blues. He hett dat ok schafft, dat Earl Hines de jung Talente Charlie Parker un Sarah Vaughan in die Band halen dee. 

Nahdem he bit 1943 in de Hines-Band arbeit harr, hett sück toeerst solo as Singer versöcht un hett denn, up Anraden vun Dizzy Gillespie, en eegen Band grünnd, de van 1944 bit 1947 bestunn un bi de völ jung Musiker ut de Hines-Band spelen dee. To de bedüüdenst Musikern vun de Band hörrn de Saxophonisten Gene Ammons, Dexter Gordon, Lucky Thompson, Charlie Parker, Wardell Gray, Budd Johnson, Leo Parker, de Trompeter Dizzy Gillespie, Miles Davis, Kenny Dorham, Fats Navarro, de Slagtüüchspeler Art Blakey as ok de Singerschen Lena Horne un Sarah Vaughan. In' Oktober 1945 gelung hüm mit „A Cottage for Sale“ dee eerste vun 28 Hits in den Billboard-Charts.

Eckstine hett later en Oktett bild, is solo uptreeden un wurr denn en populärer Balladensinger un weer spoodriek mit Titel as *A Cottage for Sale* un *Prisoner of Love*. He gellt as eerst afroamerikaansch Singer, de bi en breet Publikum Spood harr. 1947 kreeg he en Plattenverdrag bi dat nee grünnd MGM-Label un harr noch in dat sülvig Johr en Hit mit *Everything I Have is Yours* vun Burton Lane un Harold Adamson. He hett den Bluesklassiker *Jelly, Jelly* un gemeensam mit Earl Hines den *Stormy Monday Blues* (1942) komponeert. To sien gröttste Erfolgen tellen Upnahmen vun *[[Caravan (Jazz-Titel)|Caravan]]* (1949), *[[My Foolish Heart]]* (1950), *I Apologize*, *No One But You* un *Gigi*. To Anfang vun de 1950er Johren gung Popularität torüch; sien letzt Hit weer *Passing Strangers* in' Duett mit Sarah Vaughan in dat Johr 1957. Dornah hett Eckstine faken de Plattenfirma wesselt un is vörwegend live uptreeden. 

Eckstine kehr immer weer kört to sien Jazz-Wuddels torüch un nehm, neben Vaughan, ok mit  Count Basie un Quincy Jones up. Up dat Livealbum van 1960 *No Cover, No Minimum* speel  Eckstine en paar Trompetensolos, Bobby Tucker wark as Pianist mit. He hett denn mehrere Alben för de Label *Mercury* un *Roulette* upnommen, Midden vun de 1960er Johren speel he up dat Motown-Label eenige Titel in. In de 1970er Johren entstunnen blots noch wenige Platten; sien letzte weer dat för den Grammy nomineert Album *Billy Eckstine Sings with Benny Carter* van 1986.

## Ehrungen
* 1985: Big Band and Jazz Hall of Fame
* 2010: Down Beat Jazz Hall of Fame
Eckstine wurr ok up den Hollywood Walk of Fame ehrt.

## Diskographie (Utwahl)
* 1946 *Gloomy Sunday* (Vogue, 1946/47)
* 1950 *Billy Eckstine Sings* (Savoy) 
* 1952 *Tenderly* (MGM) 
* 1954 *Blues for Sale* (EmArcy) 
* 1954 *Favorites*, *I Let a Song Go Out of My Heart*, *Songs by Billy Eckstine* (MGM), *The Great Mr. B* (King),*The Love Songs of Mr. B* (EmArcy) 
* 1955 *I Surrender, Dear* (EmArcy), *Mister B with a Beat* (MGM), *Rendezvous* (MGM), *That Old Feeling* (MGM) 
* 1958 *Billy's Best!* (Mercury), *Billy Eckstine's Imagination* (EmArcy), *Imagination* (EmArcy) 
* 1959 *Basie and Eckstine, Inc.* (Roulette), *Billy and Sarah* (Lion) 
* 1960 *No Cover, No Minimum* (Roulette), *Once More With Feeling* (Roulette) 
* 1961 *At Basin St. East* [live] (EmArcy), *Billy Eckstine & Sarah Vaughan Sing Irving Berlin* (Mercury) 
* 1961 *Billy Eckstine and Quincy Jones* (Mercury),  *Broadway, Bongos and Mr. B* (Mercury) 
* 1962 *Don't Worry 'bout Me* (Mercury) 
* 1965 *Prime of My Life* (Motown) 
* 1966 *My Way* (Motown) 
* 1969 *For Love of Ivy* (Motown) 
* 1971 *Feel the Warm* (Enterprise), *Moment* (Capitol) 
* 1972 *Senior Soul* (Enterprise) 
* 1974 *If She Walked into My Life* (Enterprise) 
* 1978 *Memento Brasiliero* - (Portuguese) 
* 1984 *I Am a Singer (Kimbo)*
* 1986 *Billy Eckstine Sings with Benny Carter* (Verve)

## Literatur
* Ken Bloom: *The American Songbook - The Singers, the Songwriters, and the Songs - 100 Years of American Popular Music - The Stories of the Creators and Performers*. New York City, Black Dog & Leventhal, 2005
* Will Friedwald: *Swinging Voices of America - Ein Kompendium großer Stimmen*. Hannibal, St. Andrä-Wördern, 1992. ISBN 3-85445-075-3

## Anmarken


## Weblenken

* 
* Billy Eckstine bi Discogs
* Billy Eckstine bi Allmusic